31999R0183
L 021/1
JURNALUL OFÍCIAL AL UNIUNII EUROPENE
REGULAMENTUL (CE, CECO, EURATOM) NR. 183/1999 AL CONSILIULUI
din 25 ianuarie 1999
de modificare a Regulamentului (CE, Euratom, CECO) nr. 840/95 de modificare a Regulamentului (CEE, Euratom, CECO) nr. 2290/77 de stabilire a regimului financiar al membrilor Curții de Conturi
CONSILIUL UNIUNII EUROPENE,
având în vedere Tratatul de instituire a Comunității Europeane și, în special, articolul 188b alineatul (8) al acestuia,
având în vedere Tratatul de instituire a Comunității Europene a Cărbunelui și Oțelului și, în special, articolul 45b alineatul (8) al acestuia,
având în vedere Tratatul de instituire a Comunității Europene a Energiei Atomice și, în special, articolul 160b alineatul (8) al acestuia,
întrucât Consiliul are misiunea să stabilească salariile, indemnizațiile și pensiile președintelui și membrilor Curții de Conturi;
întrucât Regulamentul (CE, Euratom, CECO) nr. 840/95 (1) a modificat dispozițiile Regulamentului (CEE, Euratom, CECO) nr. 2290/77 (2) privind salariile și indemnizațiile tranzitorii pentru încetarea raporturilor de muncă și a prevăzut la articolul 2 că nu modifică pensiile dobândite la data intrării sale în vigoare;
întrucât Tribunalul de Primă Instanță, în hotărârea sa din 30 septembrie 1998 în cauza nr. T-121/97, a constatat că articolul 2 din regulamentul menționat anterior este nelegal și, în consecință, este necesar ca Regulamentul (CE, Euratom, CECO) nr. 840/95 să fie modificat pentru a remedia această nelegalitate,
ADOPTĂ PREZENTUL REGULAMENT:
Articolul 1
Articolul 2 din Regulamentul (CE, Euratom, CECO) nr. 840/95 se înlocuiește cu următorul text:
„Articolul 2
Pensiile dobândite înainte de 1 noiembrie 1993 nu sunt modificate de prezentul regulament.”
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 25 ianuarie 1999.